A határozati javaslat elfogadásához

egyszerű többség szükséges, 

az előterjesztés nyilvános ülésen tárgyalható!
39. számú előterjesztés
Alsónyék Község Önkormányzata Képviselő-testületének 2025. május 27 -én 

8.30 órakor megtartandó ülésére
Közkifolyók megszüntetésének jóváhagyása
	Előterjesztő: Molnár István polgármester
Készítette:  Farkas András főelőadó
Törvényességi ellenőrzést végezte: Takaróné dr. Mihó Beatrix

                                                                  kirendeltségvezető
Tárgyalja:

Gazdasági és Szociális Bizottság 2025.05.27.


Tisztelt Képviselő-testület!
Az 58/2013. (11.27.) Korm. rendelet (Vksztv. Vhr.) 81. § (1) bekezdése szerint: „A közkifolyókon szolgáltatott ivóvizet - háztartási célú vízhasználatra — a közműves ívóvíz ellátásba be nem kötött, vagy ívóvíz-szolgáltatás korlátozással érintett ingatlan lakói vehetik rendszeresen igénybe.” 

A közkifolyókat ennek megfelelően az E.R.Ö.V. szakemberei felülvizsgálták és tájékoztattak azon közkifolyókról, amelyek nem ezt a célt szolgálják, ezért azok megszüntetését javasolják:
· Templom u. 22.
· Vasút u. 24.

· Vasút u. 8.
· Fábián Pál u. 13.
· Árpád u. 10
· Rákóczi u. 38.
· Síki u. 12.
· Sárvízpart u. 7.
Ha az önkormányzat a megszüntetési javaslatukkal egyetért, akkor erről képviselő-testületi döntést kell hoznia és meg kell küldeni a közszolgáltatást végző felé.
A képviselő-testület döntése alapján a közkifolyókon a vízszolgáltatást, saját költségén a szolgáltató 2025. május 31. napjáig megszünteti.

Amennyiben az Önkormányzat valamelyik közkifolyó üzemeltetését továbbra is igényli, illetve az Önkormányzatnak hivatalos tudomása van olyan lakóingatlanról a közkifolyó 150 méteres körzetében - amely nem rendelkezik más vízvételi lehetősséggel és emiatt nem szüntethető meg a közkifolyó - annak a működésének biztosítására továbbra is lehetőséget biztosítanak.
A megmaradó közkifolyó(k) további üzembentartásának feltétele, hogy „mérősítésre” kell kerüljön. Ennek hiányában ugyanis, a fent hivatkozott kormányrendelet 81. § (3) bekezdése alapján, a vízhasználat mennyiségét arányosítással, vagy műszaki számítással kell megállapítani. 

Ezen rendelet 81. § (3) bekezdés rendelkezése alapján a fogyasztás után a szolgáltató és az önkormányzat által kötendő szerződés szerint a települési önkormányzat fizeti a díjat a víziközműszolgáltató részére.
Az E.R.Ö.V. Víziközmű Zrt. és az Önkormányzat között kötendő szolgáltatási szerződés létrejötte esetén, a mérőhely kiépítését a szolgáltató elvégzi. A fogyasztási hely tervezése és engedélyeztetése ez esetben nem szükséges, azonban a mérőhely kiépítésének költsége az Önkormányzatot terheli. A mérő kiépítésének költsége felhasználási helyenként változó, a területi adottságoktól függő. (Szóbeli tájékoztatás alapján fogyasztási helyenként az akna kiépítésének költsége 100.000-150.000 Ft is lehet.)
A későbbiekben felmerülő, közkifolyó létesítése iránti igény esetén a közkifolyó üzembehelyezése terv- és engedély köteles.
Kérjük a Tisztelt Képviselő-testületet az alábbi határozati javaslat elfogadására:
H a t á r o z a t i   j a v a s l a t :
közkifolyók megszüntetésének jóváhagyására

Alsónyék Község Önkormányzatának Képviselő-testülete 
a) az E.R.Ö.V. Víziközmű Zrt. által javasolt, az alábbiakban felsorolt közkifolyók megszüntetését elfogadja:
· Templom u. 22.

· Vasút u. 24.

· Vasút u. 8.

· Fábián Pál u. 13.

· Árpád u. 10

· Rákóczi u. 38.

· Síki u. 12.

· Sárvízpart u. 7.

b) egyúttal tudomásul veszi, hogy a település területén az alábbi közkifolyó nem kerül megszüntetésre: 
· Református temető
· játszótér kerti csap
így a mérőhely kiépítés költsége az önkormányzat 2025. évi költségvetését, valamint a közkifolyóról történő vízvételezés költsége az önkormányzat mindenkori költségvetését fogja terhelni.
Határidő: 2025. május 31.
Felelős: Dr. Firle-Paksi Anna aljegyző

  (a határozat megküldéséért)

Határozatról értesül: E.R.Ö.V. Víziközmű Zrt.
                                  Irattár

